वॉशिंगटन. अमेरिका के पूर्व सीनेटर डैन कोट्स यह सुनकर चौंक गए थे कि भारत ने एक बार में 100 से ज्यादा (104) सैटेलाइट्स की कामयाब लॉन्चिंग कर दी है। उन्होंने कहा है कि अमेरिका इससे पिछड़ता नजर आने का खतरा मोल नहीं ले सकता। बता दें कि कोट्स अमेरिका की खुफिया एजेंसियों के चीफ की पोस्ट के लिए टॉप नॉमिनी हैं। लगता है कि उसमें 104 प्लैटफॉर्म थे...
- डैन कोट्स ने मंगलवार को नेशनल इंटेलिजेंस एजेंसी के डायरेक्टर की पोस्ट के लिए सिलेक्शन के दौरान सांसदों से यह बात कही।
- उन्होंने कहा, "मैं यह पढ़कर दंग रह गया कि भारत ने एक रॉकेट पर 100 से ज्यादा सैटेलाइट्स स्पेस में भेज दिए हैं।"
- कोट्स ने कहा कि अमेरिका इससे पिछड़ता नजर आने का खतरा मोल नहीं ले सकता।
- "वे (सैटेलाइट्स) अलग-अलग कामों के साथ साइज में छोटे हो सकते हैं, लेकिन एक रॉकेट इन्हें भेज सकता है, मुझे लगता है कि उसमें 104 प्लैटफॉर्म थे।"
- कोट्स के नाम पर अगर अमेरिकी संसद में मुहर लगती है तो वह सीआईए समेत देश की सभी बड़ी खुफियां एजेंसियों के इंचार्ज होंगे।
15 फरवरी को इसरो ने बनाया था रिकॉर्ड
- बता दें कि इसरो ने 15 फरवरी को एक साथ 104 सैटेलाइट्स लॉन्च करके वर्ल्ड रिकॉर्ड बनाया था।
- इससे पहले यह रिकॉर्ड रूस के नाम था। उसने एकबार में 37 सैटेलाइट्स लॉन्च किए थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva